Document ID: 32004R1424

KOMISIJAS REGULA (EK) Nr. 1424/2004
(2004 gada 6. augusts),
ar ko nosaka pieejamos daudzumus banānu ievešanai Kopienā 2004. gada ceturtajam ceturksnim saskaņā ar tarifu kvotām A/B un C
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 13. februāra Regulu (EEK) Nr. 404/93 (1) par banānu tirgus kopējo organizāciju, un jo īpaši tās 20. pantu,
tā kā:
(1)
Komisijas Regulā (EK) Nr. 896/2001 izklāstīti noteikumi Padomes Regulas (EEK) Nr. 404/93 piemērošanai attiecībā uz banānu importu Kopienā (2). Ir jānosaka 2004. gada pēdējā ceturksnī importam pieejamie daudzumi, saskaņā ar tarifu kvotām A/B un C, kas noteiktas Regulas (EEK) Nr. 404/93 18. pantā.
(2)
Ceturtajam ceturksnim importam pieejamie daudzumi atbilstīgi tarifu kvotām A/B un C būtu jānosaka, ņemot vērā Regulas (EEK) Nr. 404/93 18. pantā paredzēto tarifu kvotu lielumu, no vienas puses, un 2004. gada pirmajiem trim ceturkšņiem izsniegtās importa atļaujas, no otras puses. Taču šo daudzumu noteikšana tradicionālajiem uzņēmējiem ir uz laiku atkarīga no 2003. gada 19. novembra Komisijas Regulas (EK) Nr. 2036/2003, ar kuru atkāpjas no Regulas (EK) Nr. 896/2001 attiecībā uz to pielāgošanas koeficientu noteikšanu, kas piemērojami katra tradicionālā tirgus dalībnieka references daudzumam saskaņā ar tarifu kvotām banānu importam 2004. gadam (3), 1. panta piemērošanas.
(3)
Ņemot vērā, ka šī regula jāpiemēro, pirms sākas termiņš atļauju pieteikumu iesniegšanai 2004. gada ceturtajam ceturksnim, tai nekavējoties ir jāstājas spēkā.
(4)
Šajā regulā paredzētie pasākumi ir saskaņā ar Banānu pārvaldības komitejas atzinumu,
IR PIEŅĒMUSI ŠO REGULU.
1. pants
1. Pielikumā ir norādīti 2004. gada ceturtajam ceturksnim pieejamie daudzumi importam atbilstīgi tarifu kvotām.
2. Importa atļauju pieteikumi, kas iesniegti 2004. gada ceturtajam ceturksnim atbilstīgi tarifu kvotām A/B un C:
a)
nedrīkst ietvert daudzumu, kas pārsniedz starpību starp references daudzumu, kas noteikts atbilstīgi Regulas (EK) Nr. 896/2001 4. un 5. pantam, un 2004. gada pirmajos trijos ceturkšņos importa atļaujās ietverto daudzumu kopējo apjomu, ja to iesniedz tradicionālais uzņēmējs;
b)
nedrīkst ietvert daudzumu, kas pārsniedz starpību starp gada apjomu, kas noteikts un paziņots uzņēmējam atbilstīgi Regulas (EK) Nr. 896/2001 9. panta 3. punktam, un 2004. gada pirmajos trijos ceturkšņos izsniegtajās importa atļaujās ietverto daudzumu kopējo apjomu, ja to iesniedz netradicionālais uzņēmējs.
Lai tie tiktu pieņemti, ievešanas atļauju pieteikumiem pievieno uzņēmējam iepriekšējos 2004. gada ceturkšņos izsniegtās (-o) ievešanas atļaujas (-u) kopija (-s).
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 6. augustā

Labels: 3